סופי וורד

סופי וורד (באנגלית: Sophie Ward; נולדה ב-30 בדצמבר 1964) היא שחקנית אנגלייה. ידועה בשל גילומה את אליזבת הרדי היפה, אהובתו של שרלוק הולמס בסרט "שרלוק הולמס הצעיר".

ביוגרפיה
וורד נולדה בלונדון. אביה הוא השחקן סיימון וורד. היא התחילה לעבוד כשחקנית בגיל 10, והופיעה ברחבי העולם בקולנוע, בטלוויזיה ובתיאטרון. וורד למדה מחול אצל הבלרינה מרלה פארק . אחד התפקידים הראשונים שלה בקולנוע היה בסרט "שרלוק הולמס הצעיר" בבימויו של בארי לווינסון. תפקידים נוספים שלה היו בסרטים "Full Circle", בתפקיד הנסיכה היפה ב"בחזרה לארץ עוץ", בסרט "דוריט הקטנה" וב-"A Summer Story". עוד גילמה את מושא האהבה בווידאו קליפ "Avalon" של להקת רוקסי מיוזיק.

בשנות התשעים של המאה העשרים הופיעה וורד בעיקר בתיאטרון וזכתה להצלחה ולשבחים. היא שיחקה בהפקות אחדות של תיאטרון סיטיזנס בגלאזגו בהם במחזה "Private Lives" בתפקיד אמנדה, המחזה "דון קרלו" בדמות המלכה אליזבת, ובתפקיד אופליה במחזה "המלט". ב-2006 הפיקה וכיכבה במחזה "Nothing" מאת הנרי גרין שהוצג לראשונה בתיאטרון 59E59 בניו יורק, בפסטיבל בריטס אוף ברודוויי.

ב-2003 כיכבה וורד בסרט "Out of Bounds" לצדן של סופיה מיילס וסיליה אימרי. ב-2008 הופיעה בסרט "ספר הדמים" לצדם של ג'ונאס ארמסטרונג ורג' פולר. ב-2011 השתתפה בסרט "ג'יין אייר" בבימויו של קארי פוקונאגה. היא הופיעה לצדן של שחקניות כגון סוזן סרנדון בסרט "הרעב" בבימויו של טוני סקוט, ליב אולמן בסרט "A Time of Indifference" בבימויו של מאורו בולוניני, ועם אליזבת טיילור בסרט "טוסקניני הצעיר" בבימויו של פרנקו זפירלי.

בטלוויזיה הופיעה וורד במיני-סדרה "A Dark Adapted Eye" יחד עם הלנה בונהם קרטר, ובפנטזיה "דינוטופיה". וורד השתתפה בתפקיד ד"ר הלן טרנט בסדרת הדרמה של ITV "בקצב הלב". ב-2008 הצטרפה לצוות השחקנים של הסדרה הרפואית "הולבי סיטי" בתפקיד סופי ביירן, אחותו של המנתח ג'וזף ביירן.

חיים אישיים
לוורד תואר ראשון בספרות ובפילוסופיה מהאוניברסיטה הפתוחה.

ב-1988 התחתנה וורד עם המנתח הווטרינרי פול הובסון. לבני הזוג נולדו שני בנים, נתניאל (יליד 1989) וג'ושואה (יליד 1993). הם התגרשו ב-1996, אחרי שלוורד הייתה מערכת יחסים עם רנה ברנן, סופרת קוריאנית-אמריקאית, ויצאה מהארון כלסבית. בשנת 2005 ערכו וורד וברנן טקס איחוד אזרחי ביניהן, והתחתנו ב-2014 אחרי שנישואים כאלה היו חוקיים.

אחותה של וורד, קיטי, נשואה לסטנדאפיסט מייקל מקינטייר.

פילמוגרפיה
 שנה שם שם באנגלית תפקיד הערות 1975 Shadows ג'אן בפרק "The Other Window" 1976 The Copter Kids ג'יל פיטרס 1976 BBC Play of the Month בפרק "Chester Mystery Cycle" 1976 Brensham People ג'יין הצעירה בפרק "Master of Many Parts" 1977 Full Circle קייט לופטינג שם הפצה נוסף "The Haunting of Julia" 1982 Frost in May מדלן מיני-סדרה 1982 A Shocking Accident אמנדה סרט קצר זוכה פרס אוסקר 1983 The Lords of Discipline חברה 1983 The Hunger נערה בלונדון האוס 1985 A Better Class of Person איזבל סרט טלוויזיה 1985 בחזרה לארץ עוץ Return to Oz מומבי 2 1985 שרלוק הולמס הצעיר Young Sherlock Holmes אליזבת הרדי 1987 קזנובה Casanova ז'קלין סרט טלוויזיה 1987 אריה Aria נערה צעירה 1987 דוריט הקטנה Little Dorrit מיני מיגלס 1988 A Summer Story סטלה האליי 1988 טוסקניני הצעיר Young Toscanini מרגריטה 1988 Gli indifferenti קרלה סרט טלוויזיה 1989 The Shell Seekers אנטוניה סרט טלוויזיה 1989 מיס מארפל Agatha Christie's Miss Marple מולי קנדל בפרק "הרצח באיים הקריביים" 1990 Una vita scellerata פורציה / סולפיציה סרט על בנוונוטו צ'ליני 1990 The Monk מטילדה דה לה ונגאס 1991 שושלת שטראוס The Strauss Dynasty קאתי מיני-סדרה 1991 Screenplay הטי פורצ'ון בפרק "Events at Drimaghleen" 1991 A Demon in My View הלן שווייצר 1992 Waxwork II: Lost in Time אלנור 1992 אנקת גבהים Wuthering Heights איזבלה לינטון 1993 Class of '61 שנון או'ניל סרט טלוויזיה 1993 Taking Liberty נל פרסקוט 1994 A Dark Adapted Eye אדן מיני-סדרה 1994 MacGyver: Lost Treasure of Atlantis קלי קרסון סרט טלוויזיה 1995 A Village Affair אליס ג'ורדן סרט טלוויזיה 1995 Nelson's Column אליסון בפרק "Surprise!" 1997 נפילה קטלנית The Big Fall אמה רוסל 1998 בלה דונה Bela Donna לידיה 1998–1999 נני The Nanny ג'וסלין שפילד סדרת טלוויזיה (3 פרקים) 1999 Crusade איזבל בפרק "The Path of Sorrows" 2000 רונה Rhona תמרה בפרק "The Fridge" 2000 Welcome to Orty-Fou קאסי נוקס בפרק "Beetlemania" 2001 Peak Practice לורנה גודלי בפרק "Blind Spot" 2002 חקירות המפקח לינלי The Inspector Lynley Mysteries ג'סטין ויבר בפרק "For the Sake of Elena" 2002 החטא ועונשו Crime and Punishment דוניה, אחותו של רודיון 2002–2003 דינוטופיה Dinotopia רוזמרי סדרת טלוויזיה 2003 Nobody Knows Anything! קלייר הווארד 2003 Out of Bounds ורוניקה ואן יואט 2004 Bubblegum מילו סרט קצר 2004–2006 בקצב הלב Heartbeat ד"ר הלן טרנט / הלן ווקר 2009 ספר הדמים Book of Blood מרי פלורסקו 2009 Missing Link אמילי ואנס סרט קצר 2010 המפקח לואיס Inspector Lewis איזבל קרומפטון בפרק "Dark Matter" 2010 תחבולות חדשות New Tricks איימי המפטון בפרק "Coming Out Ball" 2008–2010 הולבי סיטי Holby City סופי ביירן סדרת טלוויזיה 2011 David Rose מריאן סרט קצר 2011 ג'יין אייר Jane Eyre ליידי אינגרם 2011 חוק וסדר: UK Law & Order: UK ד"ר הסטר בליי בפרק "Intent" 2009–2011 צבא היבשה של נשים Land Girls ליידי אלן הוקסלי סדרת טלוויזיה 2012 הנוכלים Hustle פקד בילוש אנג'לה ויינרייט בפרק "Curiosity Caught the Kat" חדר מיון Casualty סנדרה דילון בפרק "The Only One You Love" מדינה סודית Secret State רוזי מילר מיני-סדרה 2014 רופאים Doctors סשה ארנולד בפרק "Lust for Life" 2016 אבן הירח The Moonstone ליידי ורינדר 2021 שערורייה בריטית למדי (אנ') A Very British Scandal ג'נט גלדיס אייטקן (אנ') מיני-סדרה2022סטרייקStrikeאנה פיליפס4 פרקים

קישורים חיצוניים


 בלוג התיאטרון של סופי וורד

הערות שוליים

קטגוריה:שחקניות לסביות
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1964
קטגוריה:בריטים שנולדו ב-1964